Downloaded from YTS.MX
Official YIFY movies site: YTS.MX
ВО ОВАА ЕМИСИЈА ИМА СЦЕНИ СО МНОГУ КРВ ОД ВОЕНИ ЗОНИ
Ја преминуваме реката од Гватемала во Мексико.
Со мигрантите со кои патуваме,
па и со овој млад човек од Хондурас пред нас.
БРЕНТ РЕНО РЕЖИСЕР И НОВИНАР
Вели дека нема пари. А чини само неколку центи
да се премине реката со сплав.
Но, вели дека треба да ги штеди парите за патувањето.
Така и ние ќе преминеме, а не е лесно.
Благодарам.
Замислете да имате 16 години,
да си заминете од домот сами
и да се обидете да стигнете од Хондурас дури до Соединетите Држави.
Ентони, сите овие опасности.
Не е нормално дете да го прави ова.
Немам ни мајка, ни татко.
Сам сум од 10 години.
Сакам да одам на ова патување,
на север
да основам свое семејство,
ако даде Господ.
Ентони, внимавај. Добро? Се надевам дека ќе се видиме пак.
ПО СЕДУМ ГОДИНИ
УКРАИНА 2022
Имаше ракетен напад.
Да си одиме оттука.
- Брент, одиме. - Добро.
- Да си одиме оттука. - Добро.
БРЕНТ РЕНО ПОЧНА ДА ИЗВЕСТУВА ЗА ВОЈНАТА НАБРГУ ОТКАКО РУСИЈА ЈА НАПАДНА УКРАИНА
Има војници онаму.
Не изгледа добро.
БРЕНТ РЕНО
Тука бевте кога удри бомбата?
Да, тука бевме. На вториот кат од другата страна.
Имаше три експлозии. Сè се сруши.
Предната врата се разнесе. Не можам да објаснам.
Многу сме исплашени.
Ви благодарам. Многу ми е жал.
- Ова беше вашиот дом? - Да, беше.
Куќата ја нема. Ништо нема.
Што мислите за оваа војна?
Така се борат Русите.
Каде ќе одите сега?
Не знам. Ова е трагедија.
Нека се проклети Русите.
Не рускиот народ.
Ја проколнувам нивната влада.
Сите луѓе на Путин.
Ова е криминал.
Извинете.
Тешко е да се гледа ова.
Многу тешко.
ВООРУЖЕН САМО СО КАМЕРА: ЖИВОТОТ И СМРТТА НА БРЕНТ РЕНО
НА 22 МАРТ 2022, БРЕНТ РЕНО ПАДНА ВО ЗАСЕДА
НА РУСКИТЕ ВОЈНИЦИ ДОДЕКА ИЗВЕСТУВАШЕ
Убија новинари пред 10 минути.
Новинар од Америка.
Го убиле Брент Рено.
Непријателот го застрелал во глава.
Ранетите отидоа во болница.
Денеска близу Киев, новинарот Брент Рено беше убиен.
Неговиот колега беше ранет. Намерен напад на Русија.
Тукушто добивме најнови вести што ќе ги споделиме со вас. Брент Рено,
американски фотоновинар, е убиен додека работел во Украина.
Американскиот фотограф Хуан Аредондо бил повреден во нападот.
Брент Рено загина трагично.
Ја поздравуваме работата што ја вршеше,
храброста со која го правеше тоа.
Голема загуба за новинарството денеска.
Знаете, тој и брат му Крег направија многу документарни емисии.
Дали успеавте да зборувате со Крег или со саканите тука?
Да, зборував со Крег. И тој се справува со тешки работи сега
за да успее да го донесе Брент.
КРЕГ РЕНО ПОМАЛИОТ БРАТ НА РЕНО
Па...
Постојано повторуваше: "Пукаат во нас, пукаат во нас.
Пукаат во нас." Тој, знаете...
Прашав: "Каде е Брент?"
Ми рече: "И него го застрелаа."
Мене ме извлекоа со друго возило. Тој е уште таму.
Прашав: "Каде беше застрелан?"
Реков: "Го носеше панцирот?" Ми одговори: "Да."
И потоа прашав: "Го застрелаа во панцирот или во лицето?"
Хуан подзастана, не ми одговори. И тогаш знаев дека Брент веќе го нема.
Проверка.
ПРЕЗЕНТАЦИЈА НА НАГРАДИТЕ НА ДУПОН-КОЛУМБИЈА ОД 2011
Се викам Брент Рено. Ова е брат ми Крег.
Би сакал да кажам нешто за тоа од каде потекнуваме.
Како деца пораснавме во Арканзас, брат ми и јас бевме честопати сами.
Татко ми беше трговски патник.
Продаваше токи за ремени, тутун за џвакање и спомени од НАСКАР
на сопствениците на постојки за камиони по целиот југ.
А, мајка ми или учеше за диплома или работеше нешто.
Сакав риболов, мотори и пушки.
Типично за момче од југот.
Само што јас не бев типичен.
Имав аутизам и, за жал, никој од возрасните околу мене
немаа слушнато за тоа.
Можеби не е зачудувачки, со брат ми крај мене,
се мачев да стекнам пријатели.
Во мислите бев фотограф од 10-годишна возраст
кога татко ми ми го даде фотоапаратот "Минолта" од 1974.
Го сакам дизајнот со црно и сребрено.
Си мислев дека личи на фотоапарат
што го користат фотографите во филмовите.
УКРАИНА 2022
Многу бргу некој почина.
Тука се гледа каде влегол куршумот.
Зошто го правиш ова?
Знам дека ова би го правел Брент.
Знам дека Брент секогаш сметаше дека е важно да не се криеме
од реалноста, од тоа што им прават насилството и војните на луѓето.
Знам дека ќе сакаше да го снимам ова.
Брат ми Брент беше две години постар од мене.
Кога бевме мали, помнам дека го следев Брент насекаде.
Секогаш се угледував на него.
Кога Брент ми рече дека сака да биде режисер на документарци,
морав да бидам крај него.
И следните 20 години, го следев мојот постар брат
на најопасните места на светот.
Четири војници од Арканзас беа убиени во Ирак.
Ни се придружија браќата Рено. Ова се Крег и Брент Рено,
режисерите од Арканзас кои се приклучија на Националната гарда на Арканзас
на целата нивната мисија во Ирак.
Удри онаму.
Нè опколуваат.
Брент снимаше од фронтот на конфликтите низ целиот свет,
но најмногу се грижеше за луѓето заглавени во средина.
ИРАК 2003
Кога беше мало бебе. Кога се роди.
Велат, најтешко за една мајка е да си го загуби чедото.
Така е, вистина е. Не можам да спијам.
Постојано гледам во сликата со него. Знаеш?
Ќе ти ги покажам панталоните.
Ова е ногата.
Види ги сите овие дупки од бомбата.
А рекоа: "Не убиваме цивили."
Види ја крвта.
Види.
ХОНДУРАС 2015
Дојди овде. Ова е за тебе.
Сите ќе добијат четка за заби.
Ќе ви покажам како се користи.
Четкајте горе.
Се викам Карен Џоана, имам 15 години.
Кажи ми, што гледаш тука? Што е сето ова?
Камионите одлагаат отпад, ние го рециклираме за пари.
Одиш на училиште?
Не.
Одиме да посетиме семејство кое се крие во ова соседство.
Се кријат зашто мајката ја обвинила
бандата од 18. улица за киднапирање
и дел од членовите на бандата се во затвор.
И бандата рекла дека ќе го убијат целото семејство.
Ќе одиме кај нив дома и ќе разговараме со нив.
- Може да ја спуштиш камерата? - Да.
Здраво.
- Колку години имате? - Шеснаесет.
Петнаесет.
Се обидувавте да одите во Соединетите Држави?
Тоа ви беше целта?
Да, ја киднапираа мајка ми
и бандата ја продаде.
Полицијата ја спаси
од куќата на бандата.
Полицијата ни вети дека ќе нè заштитува,
но не ни помагаат.
Знаете дека има многу деца како вас во Соединетите Држави.
Многумина ја кажуваат истата приказна.
Велат дека се плашат да се вратат тука затоа што е опасно,
дека бандите може да ги убијат и нив.
Луѓето во Соединетите Држави не им веруваат.
Сега се криете од бандата?
- Загрижени сте за животите? - Да.
- Што ќе се случи ако ве најдат? - Ќе нè убијат.
Очигледно, бил застрелан додека возел. Потоа удрил во овој џип тука.
Брент беше многу напрегнат и тивок,
не беше човек кој зборуваше за своите искуства,
како за апсењето во Сомалија, стражарите го претепале.
Брент беше опуштен само со кучето Чај.
ГЛАСОТ НА БРЕНТ
Патуваме со Чај во кола по патишта
од кога беше малечка.
Дијагнозата за аутизам многу малку кажува за човекот.
Можам да бидам мирен како монах во битка и во катастрофални зони,
но со години се вадев од памет од коктел-забавите во Бруклин.
Чај ми е најдобрата другарка и мојата сопатничка за терапија.
Ете, ајде. Дојди, кутре.
Умно кутре.
ХАИТИ 2010
Тешко е да се замисли посуров настан од земјотресот
што го погоди Хаити на 12 јануари.
Ако ме прашавте пред земјотресот
дали нештата би се влошиле во Хаити,
ќе ви кажев дека не знам како.
Повеќето луѓе сега живеат на улица зашто...
АЛИКС СЕНВИЛ ПОЛИЦИЈА НА ОН
Луѓето се обидуваат да преживеат.
- Ни треба вашата помош. - Застанете, ве молам. Ни треба помош.
Немам вода.
Многу луѓе загинаа, гладуваме. Нема вода.
Можам да зборувам само со еден едновремено, добро?
Ни треба помош, никој не доаѓа.
Претседателската палата се сруши. Нема влада.
Помошта полека ќе дојде. Нема да биде лесно.
- Што му се случило? - Го погоди тула.
Ако имате сериозни проблеми како повредата на ова момче,
одете во болница. Имаат хирурзи.
Зеде нешто?
Не, сите се тепаа. Ме истуркаа.
Кога стресе земјотресот, бев со мајка им,
плафонот падна и таа загина.
И татко им е мртов.
Бев среќен кога беше жива мајка ми. Сега немам ништо.
Плачат кога ќе се сетат на родителите.
Плачат и затоа што се гладни.
Но јас не можам да ги нахранам.
Режисерот и новинар Брент Рено го загуби животот документирајќи ги
ужасите на бојното поле во Украина.
Пристигнуваат искрени изрази на почит за наградуваниот режисер.
Тогаш патувал со фотоновинарот Хуан Аредондо,
кој едвај се спасил.
Многу ми е мило што си жив. Мило ми е.
- Многу ми е жал. - Во ред е.
- Не можам да го извадам од глава. - Во ред е, знам.
Не можам да спијам.
Уште ја имам неговата крв на прстот, се обидував да го запрам крварењето.
Знам, не можеше ништо да сториш.
Уште ги слушам куршумите и звуците.
Си помислив во еден момент: "Толку е, готов сум."
И продолжив да го допирам Брент.
Кога се разбудив,
видов дека крвари од вратот. Го фатив, се обидов да го запрам,
видов дека мрмори нешто,
но јас го молев возачот да вози.
- Да оди. - Да.
И, да.
Тоа не можам да го извадам од глава.
- Многу ми е жал. - Не вели така.
Во ред е, не вели така. Прифатив.
- Ми недостига мојот пријател. - И мене ми недостига многу.
Многу.
СОМАЛИЈА 2017
Од безбедносни причини,
би било добро да бидете на едно место
не повеќе од дваесет минути.
Малик, што... Опиши ми што гледаш.
МАЛИК АБДУЛА ЕКСПЕРТ ЗА ТЕРОРИЗАМ
Ова... Не знам, не можам да го опишам.
Опсегот на овој напад
е досега невиден.
Ова е најголемата автомобил-бомба
во историјата на Сомалија.
Ова се телата,
останки на жртвите.
Ја изгуби раката
во нападот.
Што помни за тоа што се случи?
Кога почна нападот,
камионот со бомбата
удри во автомобил.
Виде како експлодира?
Видел, рече.
Пожар насекаде. Многу жешко.
Рече, топло. Многу жешко.
Ќе се молиме за тебе
да закрепнеш побргу.
Има бебе тука.
Шрапнел ја погодил?
Ова се шрапнелите што ја повредиле.
Колку години има?
Шест години.
Исто колку ќерка ми.
Овие се монструми.
Што сторила таа, знаеш?
Не сторила ништо.
Како можат да ја повредат оваа мала принцеза?
Може да снимам?
Дојди да зборуваме.
Може да зборуваме?
Како се викаш?
Се викам Брент.
- Брент? - Да.
- Може да те прашам нешто? - Да, секако.
Ќе го сторам тоа. Ти си многу искрен, совесен и...
Начинот на кој ја држиш камерата,
не ја држиш тукутака, го работиш ова од срце.
Така е.
Тоа многу значи, брат. Ме разбираш?
Можеме да го смениме светот, брат.
Ти и јас, можеме да го смениме светот ако сакаме.
- Да. - Верувај ми.
Конечно ја преминуваме границата од Украина назад во Полска.
Брат ми е во комбето пред нас,
конечно го зедов од војната, ќе го носам дома.
СИТЕ ДАДОА ПО НЕШТО НЕКОИ ДАДОА СÈ
Би ве замолил за соработка кога ќе се симнеме од авион денеска.
Го носиме Брент Рено дома
со неговиот последен лет кон неговиот дом во Арканзас.
Неодамна загина во Украина.
Имаме чест да го носиме дома, го придружува брат му.
Ќе му оддадеме почит денеска. Фала.
ЛИТЛ РОК АРКАНЗАС
ЏОРЏАН - МАЈКАТА НА БРЕНТ МИШЕЛ - СЕСТРАТА НА БРЕНТ
Се викам Џон Алперт. Длабока почит за семејството на Брент.
Кога Брент беше млад човек, дојде кај мене и мојата сопруга Кеико.
Имавме мала ТВ-станица во Њујорк.
Брент сакаше да научи како да ја користи камерата и да работи
за почитта што ја изразуваме денеска.
Отидовме во Ирак заедно, отидовме во Авганистан.
Брент одеше повеќе пати, си го загрозуваше животот
да нè научи каква е војната навистина.
Ова е кратер што го направила бомба на САД.
Хеликоптерите надлетуваа тука.
Пилотите сигурно ги виделе жените и децата.
Пукаа по жените и децата.
Покажува како се мачеле жените да избегаат иако биле повредени.
Оставија траги со крв.
Децата до нив умираа.
Замисли ги жените и децата
како бегаат да спасат живот
додека им пукаат во глава.
Тука нема терористи, само цивили.
Ова беше мојата куќа.
Ми ги убија децата.
Ми остана само едно дете.
Само тој.
Што да правам сега?
Ќе ми кажете што му се случило на детево?
Здружените сили бомбардираа,
а ова момче било таму,
па моравме да ампутираме.
Кажете му, се надеваме дека ќе биде подобро и ќе излезе оттука наскоро.
Бомбите на САД ми го убија семејството.
Главите им одлетаа,
пенисот на син ми го ампутираа.
Со голи раце,
вооружен само со својата камера на најопасните места на светот,
постојано го ризикуваше животот за вас, за нас и за Америка.
Како сте?
Се викам Дерек Браун.
Не напишав ништо.
Зборував со Крег и му реков дека ќе говорам од срце.
Потекнувам од западниот дел на Чикаго. Потекнувам од мрачната област.
Прво го запознав Крег. Потоа тој ме запозна со брат му Брент.
И помнам како да беше вчера кога го видов првпат.
Мал човек, беше како гулаб
што долетал во просторијата, но неговото присуство беше како на слон.
Во последнава деценија, повеќе луѓе се убиени во Чикаго
во вооружени судири одошто војници на САД кои се борат во Ирак или Авганистан.
Во повеќето вакви пукотници се вклучени тинејџери.
ЧИКАГО 2017
Колку тела, знаеш?
Само едно тело. Бил фрлен во канта за ѓубре.
Џамарион потекнува од населба каде се убиени петмина.
Само во ова маало?
Само во ова маало последниве неколку месеци.
Децава што ги собирам ќе се мразат додека растат
ако не шетам по цела заедница за да ги спојам за да се зближат.
Еден, два, три.
Кога ќе покажам кон некој од вас, сакам да го кажете името јасно и гласно.
Се викам Демариус Џонсон.
- Се викам Дејвид Џонсон. - Се викам Дерион Картер.
Се викам Дерек Картер.
Сакам да викате за да се слушнете.
Затоа што секој од вас е човек, значите нешто.
Еден ден ќе зборувате за светот.
Местото од каде што потекнувам...
Отсекогаш чувствував, и сите во заедницата чувствуваа
дека никому не му е гајле.
Но кога ги запознав овие луѓе, добрите луѓе на Господ,
тоа ни даде светлина.
Ти благодарам одново, Брент.
Ги запознав Брент и Крег
пред околу 19 години во Кларксвил, Арканзас,
додека единицата каде што бев распореден се подготвуваше
да се распореди на едногодишна мисија во Багдад, Ирак.
Брент беше неверојатно несебичен.
Неговата работа и животот беа длабоки и влијаеа на милиони.
Тие не беа само доделени новинари, тие беа дел од нас.
Ќе одиме на север во Ирак.
Бидете учтиви, професионални и бидете подготвени да убиете.
ИРАК 2005
Имајте предвид, доаѓа возило со флешери.
Тоа е ирачката полиција.
- Снимај ги, Џејмс. - Повлечете се на растојание.
Полека, намали ги светлата.
Проклетство! Контакт оддесно!
Бестрага!
- Граната! - Граната беше!
- Одете, одете! - Полни пак!
Полни пак! Џоунс, внимавај и одзади!
Чувај ми го грбот! Се повлекувам!
Полни пак!
Уште една импровизирана бомба! Треба да се повлечеме!
Подгответе се. Нишанете и пукајте.
Ова е веројатно една од најтешките работи
што треба да ја сторам, но мора да се направи.
Ќе го помниме Лајл каков што беше и зошто загина.
Почина штитејќи нè. Ти благодарам, Лајл.
РАЈМЕР
И навистина го мислам ова.
Брент стори повеќе добро за човештвото за своите 50 години на оваа Земја
од ние што би можеле да се надеваме да го постигнеме истото тоа за 50 животи.
Почивај во мир, мирот да биде со сите нас.
ВО СПОМЕН НА БРЕНТ РЕНО И МНОГУТЕ НОВИНАРИ
КОИ ГИ ДАДОА СВОИТЕ ЖИВОТИ ВО ПОТРАГА ПО ВИСТИНАТА И МИРОТ
НАРЕКУВАЈТЕ ЈА ВОЈНАТА ВОЈНА
Војниците нишанат на новинари
како Брент Рено.
Во спомен на овие херои
кои ги дадоа своите животи.
ПО СМРТТА НА БРЕНТ, ПОВЕЌЕ ОД 100 НОВИНАРИ
ГИНАТ СЕКОЈА ГОДИНА
НОВИНАРСТВОТО СТАНА ЕДНА ОД НАЈОПАСНИТЕ ПРОФЕСИИ НА СВЕТОТ
Преведено од Диана Голубова